**Παναγιώτης Δημητριάδης**

**Αντιπτέραρχος (Ι) ε.α**

**Υποψήφιος για τη θέση του προέδρου της ΕΑΑΑ**

Κυρίες και Κύριοι Συνάδελφοι και μέλη ορφανικών οικογενειών.

Στις 15 Δεκεμβρίου 2024, ψηφίζουμε για να εκλέξουμε νέο Διοικητικό Συμβούλιο (ΔΣ) στην ΕΑΑΑ με σκοπό να γράψουμε ένα νέο κεφάλαιο στην ιστορία της. Ένα νέο ΔΣ που να ικανοποιεί τις προσδοκίες και τις απαιτήσεις των μελών..

Μαζί θα επιδιώξουμε και θα διαμορφώσουμε το μέλλον της ΕΑΑΑ.

* Τη διοικητική και οικονομική αναδιοργάνωση.
* Τη βελτίωση των υπηρεσιών υγείας και ενίσχυση της μέριμνας για τα μέλη μας.
* Τη διατήρηση της ιστορικής μας μνήμης και ανάδειξη των μνημείων των ηρώων μας.
* Τη διαρκή στήριξη των οικογενειών των πεσόντων αεροπόρων και των συναδέλφων που έχουν ανάγκη.
* Την καλλιέργεια μιας πιο ανθρώπινης και συνεργατικής σχέσης.
* Την προάσπιση των δικαίων των μελών με κάθε μέσον.
* Την ανάδειξη της ΕΑΑΑ στη θέση που της αξίζει.

Αγαπητοί Συνάδελφοι

Καλείστε να εμπιστευτείτε ένα νέο ΔΣ, το οποίο θα φέρει ανανεωμένο αέρα στην Ένωση. Με αποφασιστικότητα και ξεκάθαρο όραμα, θα χαράξουμε πορεία προς νέους ορίζοντες, εστιάζοντας στην επίλυση των προβλημάτων που αντιμετωπίζουμε. Με αυστηρά θεμέλια αρχών, αξιών και ήθους, θα συνεχίσουμε την παράδοση της Πολεμικής Αεροπορίας που όλοι μας υπηρετήσαμε με πάθος. Μαζί, θα οικοδομήσουμε μια Ένωση που τιμά την ιστορία της και προχωρά στο μέλλον με τόλμη.

Στις επερχόμενες εκλογές δεν υπάρχει χώρος και χρόνος για υποσχέσεις, παρά μόνο για δεσμεύσεις και έργα. Θέλουμε όλοι μαζί, το νέο ΔΣ που θα εκλεγεί, να πετύχει με μετρήσιμα αποτελέσματα, να αφουγκράζεται τις ανησυχίες και τους προβληματισμούς των μελών, να διορθώσει τις αδικίες και να επενδύσει στο μέλλον με προτάσεις και εισηγήσεις των μελών.

**Ας είμαστε ξεκάθαροι με την συνείδησή μας και ας αποφασίσουμε επιτέλους χωρίς περιστροφές και παρεμβάσεις για μας από εμάς. Ήρθε η ώρα να εμπιστευτούμε νέα πρόσωπα που θα εκφράσουν τις επιθυμίες μας για ουσιαστικές αλλαγές και μεταρρυθμίσεις**..

Ψηφίζουμε νέο ΔΣ, γεμάτο ιδέες, εμπειρίες και ανησυχίες, ικανό να επιλύσει αποτελεσματικά τα προβλήματα που μας αφορούν. Ένα Συμβούλιο που θα διασφαλίζει την ομαλή διοικητική λειτουργία και τη συμμόρφωση με το θεσμικό πλαίσιο χωρίς παρεμβάσεις, παρεκκλίσεις και αντεγκλήσεις.

Αγαπητοί Συνάδελφοι

Το νέο Διοικητικό Συμβούλιο της ΕΑΑΑ πρέπει να αποτελεί ένα δυναμικό σύνολο με κοινό όραμα, αξίες, γνώσεις και ικανότητες, κριτήρια που αποτελούν εγγύηση για το μέλλον της ΕΑΑΑ.

Συνάδελφοι, γυναίκες και άντρες, που με την υποψηφιότητά τους, εκφράζουν την επιθυμία, το κίνητρο και την ορμή να προσφέρουν ανιδιοτελώς υπηρεσίες και μέσα από τις συλλογικές διαδικασίες λήψης αποφάσεων να διαμορφώσουν νέες συμπεριφορές, όραμα και στόχους.

Είμαστε έτοιμοι να βγούμε μπροστά και να υπερασπισθούμε τα δίκαια των μελών με συνέπεια, συλλογικότητα και υπευθυνότητα, δίνοντας φωνή στην ΗτΑ με μετάκαυση και όχι με σιγαστήρα.

**Καλώ όλα τα μέλη να ασκήσουν το εκλογικό τους δικαίωμα δίνοντας δύναμη με την ψήφο τους για ένα καλύτερο αύριο, για μια Ένωση που θα στέκεται δίπλα στα μέλη της, για μια Ένωση που μας αξίζει και θα μας κάνει υπερήφανους που είμαστε μέλη της,**. **για ένα νέο Διοικητικό Συμβούλιο με όραμα και στόχους!**

Ο Αντιπτέραρχος (Ι) ε.α Παναγιώτης Δημητριάδη αποφοίτησε από την Σ.Ι το 1979 και αποστρατεύτηκε το 2010. Αρχικά τοποθετήθηκε στην 348Μ α/φ F-84, στη συνέχεια στην 335Μ α/φ F-104. Το 1988 έλαβε εκπαίδευση στις ΗΠΑ στα α/φ F-16. Ακολούθησε τοποθέτηση στην 330 Μ και στην συνέχεια στην 346 Μ στην οποία διατέλεσε και Διοικητής. Διατέλεσε Υποδιοικητής στην 110ΠΜ, Υποδιοικητής στην 111ΠΜ, Διοικητής στην 111ΠΜ, Διευθυντής κλάδου επιχειρήσεων στο ΑΤΑ και σε άλλες επιτελικές θέσεις. Υπηρέτησε στην Άγκυρα ως Α/Α και αρθρογραφεί για εθνικά θέματα και θέματα κοινού ενδιαφέροντος..